EkBass/fiwiki-20250220-pages-articles huggingface dataset:
Empathy

Empathy on vapaa avoimen lähdekoodin pikaviestintäohjelma. Empathy tukee teksti-, ääni- ja videokeskustelua sekä tiedostonsiirtoja. Ohjelman tukemia pikaviestiprotokollia ovat .NET Messenger Service, AOL Instant Messenger, Facebook Messenger, Gadu-Gadu, Google Talk, Groupwise, ICQ, IRC, QQ, Salut ja Yahoo! Messenger. Empathy perustuu Telepathy protokollakirjastoonhttps://telepathy.freedesktop.org/wiki/Components/ ja Gossip pikaviestimen GTK+ käyttöliittymään. Empathy sisältyy GNOMEn mukana toimitettaviin ohjelmiin versiosta 2.24 alkaen. Empathy toimii myös oletuspikaviestinohjelmana Ubuntussa alkaen versiosta 9.10 sekä Fedorassa alkaen versiosta 12.https://help.ubuntu.com/community/Empathy ==Ominaisuudet== * Täydellinen integraatio GNOME-työpöytäympäristöön. Mahdollisuus hyödyntää GNOME Keyringiä kirjautumistietojen turvalliseen säilyttämiseen. * Tuki useille pikaviestiprotokollille. Tuetut protokollat riippuvat asennetuista Telepathy Connection Manager liitännäisistä. Telepathy Haze liitännäisellä käyttöön saa kaikki libpurplen (joka on Pidginin pohjakirjasto) tukemat protokollat. * Tiedostojen siirto XMPP ja paikallisissa verkoissa. * Puhe- ja videokeskustelut SIP, XMPP ja Google Talk verkoissa. * Rajoittunut Internet Relay Chat tuki. * Keskusteluikkunoiden Adium-tyyliset teemat versiosta 2.27.3 alkaen. Vaatii WebKitGtk käännösvalitsimen käyttöä. * Tuki sijaintitietojen seuraamiseen ja jakamiseen. * Tuki yksityis- ja ryhmäkeskusteluille. * Tuki hymiöille ja oikeinkirjoituksen tarkistamiselle. * Tuki keskustelujen lokiinkirjaukselle. * Tuki automaattiselle possaolomerkinnälle. * Tuki NetworkManagerille ja automaattiselle verkkojen ylläpidolle. * Tuki ryhmätyösovelluksille eli "tubeille". * libempathy ja libempathy-gtk Python- sidonnaisuudet. ==Lähteet== Luokka:IRC-asiakasohjelmat Luokka:Linux-ohjelmat Luokka:Pikaviestintäohjelmat Luokka:Vapaat ohjelmistot
Timo Hakanen

Timo Juhani Hakanen (25. helmikuuta 1942 Jyväskylä – 21. elokuuta 2023Kuolinilmoitus, Keskisuomalainen 1.10.2023 s. 35.) oli suomalainen pesäpalloilija. Hakanen aloitti pesäpallouransa Jyväskylän Kirin junioreissa, joissa voitti 1958 ja 1960 Suomen juniorimestaruuden. Hän pelasi kahdeksan vuotta SM-sarjassa, voittaen miesten Suomen mestaruuden vuonna 1964 ja osallistuen kahteen Itä–Länsi-otteluun ja kahteen Liitto–Lehdistö-otteluun. == Saavutukset == === Pelaajana === * 1 SM-kulta: 1964 * 2 Itä–Länsi-ottelua: 1963, 1964 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1942 syntyneet Luokka:Vuonna 2023 kuolleet
Reino Karjalainen

Reino Olavi Karjalainen (s. 3. heinäkuuta 1942 Äänekoski) on entinen suomalainen pesäpalloilija. Reino (Kettu) Karjalainen pelasi viisi vuotta SM- sarjassa voittaen 1964 Suomen mestaruuden Jyväskylän Kirin paidassa ja pelasi samana vuonna myös Liitto-Lehdistö -ottelussa. Nuorten Suomen mestaruuden Karjalainen voitti 1960. == Saavutukset == === Pelaajana === * 1 SM-kulta: 1964 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1942 syntyneet Luokka:Elävät henkilöt
Orvo Kokkonen

Orvo Kalevi Kokkonen (20. kesäkuuta 1945 Jyväskylä – 29. lokakuuta 2017 Jyväskylä) oli suomalainen pesäpalloilija. Orvo Kokkonen pelasi koko 1960-luvun Jyväskylän Kirissä, jossa saavutti nuorten Suomen mestaruuden 1960 ja miesten SM-kultaa 1964 ja oli saman vuoden Mestarit – Muu Suomi -ottelussa kentän paras yleis- ja ulkopelaaja. Kokkosen harrastuksiin kuului myös lentopallo. ==Lähteet== * ===Viitteet=== Luokka:Suomalaiset pesäpalloilijat Luokka:Vuonna 1945 syntyneet Luokka:Vuonna 2017 kuolleet
Elävän kirjallisuuden festivaali

Elävän kirjallisuuden festivaali (EKF) on helmikuussa Tampereella järjestettävä kirjallisuus- ja kaupunkikulttuuritapahtuma. Tapahtuman toteuttaa Tampereen yliopiston kirjallisuustieteen opiskelijoiden ainejärjestö Teema ry. Festivaaleille on ilmainen sisäänpääsy. EKF:n ohjelmisto koostuu eritaustaisten tekijöiden keskusteluista, esityksistä ja työpajoista. Festivaali perustettiin vaihtoehdoksi kaupallisille henkilökeskeisille kirjamessuille ja tarkoituksena on tarjota kirjallisuus- ja kulttuuriaiheista keskustelua laajemmin. Kirjallisuutta lähestytään tekemisen ja vastaanottamisen näkökulmasta. EKF järjestettiin ensimmäisen kerran helmikuussa 2009 Sampolassa, sen jälkeen Työväenmuseo Werstaalla. Vuosina 2010–2017 tapahtumaa järjesti Elävän kirjallisuuden yhdistys (ELKI ry), jolta vastuu tapahtuman järjestämisestä palasi Teemalle vuonna 2018, kun ELKI lakkautettiin. Festivaalin jatkopaikkana toimii Tiiliskivi-klubi, jossa jaetaan Tiiliskivi-palkinto. == Lähteet == == Aiheesta muualla == *Elävän Kirjallisuuden Festivaali *Teema ry Luokka:Suomen kirjallisuustapahtumat Luokka:Tampereen tapahtumat Luokka:Tampereen kirjallisuus
Vilho Hirvi

Vilho Ilmari Hirvi (28. marraskuuta 1941 Jyväskylän maalaiskunta – 27. maaliskuuta 2001 Helsinki)http://www.acatiimi.fi oli suomalainen pesäpalloilija ja opetushallinnon virkamies. Vilho Hirvi pelasi Jyväskylän Kirin joukkueessa SM-sarjaa 1960-luvun alussa neljä kautta, jolloin voitti Suomen mestaruuden 1964. Lisäksi Hirvi voitti kaksi nuorten Suomen mestaruutta. Hirvi pelasi myös koripalloa ja toimi Kirin pesäpallojoukkueen huoltajana. Hän oli Suomen Pesäpalloliiton puheenjohtaja 1994–1995. Urheilu- uransa jälkeen Hirvi kouluttautui opettajaksi ja väitteli kasvatustieteiden tohtoriksi vuonna 1982. Hän työskenteli ensin äidinkielen lehtorina Jyväskylän Lyseossa, siirtyi 1973 Jyväskylän kaupungin opetustoimen johtajaksi, 1975 Keski-Suomen läänin koulutoimentarkastajaksi ja 1982 Jyväskylän yliopiston täydennyskoulutuskeskuksen johtoon. Vuosina 1988–1991 Hirvi oli Keski-Suomen lääninhallituksen kansliapäällikkönä, 1991–1994 Opetushallituksen ensimmäisenä pääjohtajana ja viimeksi 1995–2001 opetusministeriön kansliapäällikkönä. Hän ilmoitti puoluekannakseen kokoomuksen. Hirvi vihittiin kasvatustieteiden kunniatohtoriksi Jyväskylän yliopistossa vuonna 1996 ja Turun yliopistossa vuonna 2000. == Saavutukset == === Pelaajana === * 1 SM-kulta: 1964 ==Lähteet== * *Pääjohtajakunta (pääjohtajamatrikkeli). SKS, Helsinki 2005. ===Viitteet=== Luokka:Suomalaiset pesäpalloilijat Luokka:Kouluhallituksen pääjohtajat Luokka:Vuonna 1941 syntyneet Luokka:Vuonna 2001 kuolleet Luokka:Opetus- ja kulttuuriministeriön kansliapäälliköt
Aïrin sulttaanikunta

Aïrin sulttaanikunta (tai Agadezin sulttaanikunta) on sulttaanikunta länsiafrikkalaisessa Nigerissä. Sulttaanikunnan ensimmäinen sulttaani, Yunus, aloitti toimessaan vuonna 1404. Vuonna 2012 valtaan nousi järjestyksessä 55. sulttaani Oumarou Angali. Kel Ferwanin, Kel Owin ja Itesenin tuaregiheimojen suullisen perimätiedon mukaan sulttaanikunta perustettiin, koska heimojen välillä oli jo pitkään ollut tuhoisia yhteenottoja. Yhteenottojen vuoksi heimot lähettivät Istanbuliin lähettilään etsimään heimoille yhteistä hallitsijaa. Istanbul oli kuitenkin sulttaanikunnan perustamisen aikoihin vielä bysanttilainen Konstantinopoli, joten perimätiedossa on epäselvyys. Alun perin sulttaanikunnan keskuspaikka oli Tadaliza, joka on nykyisin Aïrvuoristossa sijaitseva arkeologinen kohde. Sulttaani Ilisawan (1430–1449), yksi Aïrin ensimmäisistä sulttaaneista, saapui 1400-luvulla Agadeziin ja päätti rakentaa sinne palatsin. Vuodesta 1430 lähtien Agadez on toiminut sulttaanikunnan pääkaupunkina. Toisen lähteen mukaan keskuspaikan Agadeziin siirtäjä olisi ollut vuosina 1461–1477 hallinnut sulttaani Yusuf bin Aishata. == Lähteet == == Aiheesta muualla == * Aïrin sulttaanikunnan sulttaaneja Luokka:Nigerin historia Luokka:Afrikan entiset monarkiat Luokka:Sulttaanikunnat
Erik Haru

Erik Olavi Haru (ent. Hammaren; 18. helmikuuta 1908 Äänekoski – 1. kesäkuuta 1968 Helsinki) oli suomalainen everstiluutnantti ja pesäpalloilija. Haru toimi Pesäpalloliiton varapuheenjohtajana 1950–1959. Aktiiviaikoinaan hän pelasi lukkarina Helsingin Pallonlyöjissä, jotka saavuttivat Suomen Mestaruuden 1934. Harulle myönnettiin Pesäpalloliiton kultainen ansiomerkki numero 12 vuonna 1952. Sotilasurallaan Haru toimi toimisto- ja koulutusupseerina. Hän oli Helsingin sotilaspiirin esikunnan asevelvollisuustoimiston päällikkö 1953–1963. == Saavutukset == === Pelaajana === * 1 SM-kulta: 1934 * 3 SM- pronssia: 1933, 1935, 1936 === Pesäpallotuomarina === * Miesten Itä-Länsi- tuomari (2): 1936, 1939 === Ansiomerkit === * Pesäpalloliiton kultainen ansiomerkki no. 12 (1956) == Lähteet == * *Kuolleita (maksullinen artikkeli) Helsingin Sanomat 14.6.1968, HS Aikakone. === Viitteet === Luokka:Suomalaiset upseerit Luokka:Suomalaiset pesäpalloilijat Luokka:Pesäpallotuomarit Luokka:Vuonna 1908 syntyneet Luokka:Vuonna 1968 kuolleet
Karma Musiikki

Karma Musiikki oli suomalainen hip hop -musiikkiin suuntautunut levy-yhtiö. Yhtiön perusti Steen1:senäkin tunnettu Seppo Lampela. Levy-yhtiön toiminta loppui vuonna 2012 ja entisten artistien levyjä julkaistiin mm. Monsp Recordsin ja Suomen Musiikin kautta. == Artistit == * Bulle * Eräs * Jake The Break & Flam * Koivuniemen Herrat * Kolmiodraama * Pono * Rauhatäti * Retale * Timi Lexikon * Panama Rayo (2009-2011) * Leijona (2009-2010) * Pikkupiru & Adebizi (2009-2010) == Julkaisut == * Saurus: Neon Saurus (2009) * Bulle: Äidinkielel (2010) * Timi Lexikon: Vähät valitan (2010) * Jake The Break & Flam: Rattaat pyörimään (2011) * Kolmiodraama: Jotain tasottavaa (2011) * Retale: Mindfuck (2011) == Aiheesta muualla == * Viralliset sivut * Luokka:Suomalaiset hip hop -levy-yhtiöt
Tosin Abasi

Oluwatosin Ayoyinka Olumide "Tosin" Abasi (s. 7. tammikuuta 1983 Washington (DC)) on yhdysvaltalaisnigerialainen kitaristi. Hän on yhdysvaltalaisen instrumentaalista progressiivista metallia soittavan Animals As Leaders -yhtyeen perustajajäsen, toinen kitaristi ja yhtyeen keulakuva, jonka lisäksi hän soittaa fuusiojazzia esittävässä T.R.A.M. -yhtyeessä. Abasi on kehittänyt ja soveltanut basson soitossa käytetyn peukalo-sormi tekniikan kitaralle ollen tyylin pioneeri instrumentille. ==Soittimet ja välineet== ===Kitarat=== Tosin Abasi on käyttänyt useita kitaramerkkejä. Ibanez on valmistanut myös signature-malleja. * Ibanez TAM100 Signature 8-string 2013 * .Strandberg* #8 Custom Headless 8-string * .Strandberg* #17 Custom Headless 8-string * .Strandberg* Boden 8 prototype * Ibanez LACS RG 8-string - * Carvin DC800 8-string * Ibanez RG2228 8-string * 8-string Ibanez LACS RGA * 7-string Ibanez LACS * Ibanez Universe * 7-string Eastman ER-1 hollow body * Custom Illustrated Luthier 8-string * Legend custom 6 string * Mayones Regius 8 string * Rick Toone Sketch 7 string * Rick Toone Blur 8 string ===Mikrofonit=== Tosin käyttää pääasiassa EMG:n ja DiMarzion ja Fishmaninhttps://www.thomann.de/fi/fishman_fluence_tosin_abasi_set_8.htm Thomann: Fishman Fluence Tosin Abasi Set 8 BK valmistamia mikrofoneja kitaroissaan. * DiMarzio Ionizer 8™ * Lundgren guitar pickups M8 * Q-tuner BL-5 * EMG 808/EMG 808X * Kent Armstrong Handmade Pickup * DiMarzio D Activator 8™ * Lace Alumatone ToneBar pickups * Fishman Fluence Tosin Abasi Set 8 BK ===Vahvistimet ja efektit=== * Fractal Audio Axe-FX Ultra preamp * Fractal Audio Axe-FX II * VHT 2/50/2 stereo power amp * Port City Pearl http://guitarnoize.com/tosin-abasi-joins-port-city-amps-roster/ * Matrix GT1000 power amp - backup in case his main power amp fails * Line 6 POD XT Pro * Line 6 POD X3 * Voodoo Lab Ground Control Pro MIDI Foot Controller * Fractal Audio MFC-101 MIDI Foot Controller * Boomerang Plus Phrase Sampler *Badcat Lynx/Jet Black, kaksi vahvistinta stereona. ===Kitarakaapit=== * Orange Amplification 4x12 * OS Vertical Wave 2x12 Abasi kokeili jonkin aikaa AXE FX -laitetta suoraan kytkettynä PA:han ilman perinteisiä kitaravahvistimia taikka kaappeja, mutta päätti siirtyä takaisin kitarakaapin käyttäjäksi, sillä pienillä konserteilla konsertinjärjestäjien PA-laitteisto ei useinkaan ollut kyllin hyvä. Tosin Abasi on perustanut oman Abasi Concepts - kitaramerkin, joka valmistaa kitaroita myös tilauksesta ja jonka kitaroita hän luonnollisesti käyttää. 2023 hän vaihtoi vahvistin-kaappi yhdistelmänsä Badcat - merkkiin. ==Diskografia== ===PSI (Pressure Per Square Inch)=== *Virus (2001) ===Reflux=== *Illusion of Democracy (2004) ===Animals as Leaders=== *Animals as Leaders (2009) *Waves of Babies (digitaalinen single) (2010) *Weightless (2011) *The Joy of Motion (2014) *The Madness Of Many (2016) *Parrhesia (2022) ===T.R.A.M.=== *Lingua Franca (2012) == Lähteet == == Aiheesta muualla == * YouTube * Facebook * * Twitter Luokka:Yhdysvaltalaiset kitaristit Luokka:Elävät henkilöt Luokka:Vuonna 1983 syntyneet
Hepokarin seisake

Hepokarin seisake (ratakm 267+650) on Uudenkaupungin radan varressa sijainnut lakkautettu seisake. Se perustettiin Uuteenkaupunkiin vuonna 1961. Seisake lakkautettiin jo runsaan vuoden kuluttua, elokuussa 1962. ==Lähteet== Luokka:Uudenkaupungin rautatieliikennepaikat
Skill Street Entertainment

Skill Street Entertainment eli SSE oli suomalainen hip hop -musiikkiin suuntautunut levy-yhtiö. Sen perusti vuonna 2009Ytj.fi rap-artisti/tuottaja LX-Beats/Rekami. Skill Street Entertainment ajautui konkurssiin alkuvuodesta 2012, jonka johdosta yhtiö lopetti toimintansa. == Artistit == * Altis * Are * Eino Antiwäkki * Hannes Hauska * Half Past Never Band * Jussi Kuoma * Kriso * Lavis * Mikrofonistit * Rekami == Julkaisut == * LX-Beats: Poor Man's Luxury (2009) LXBCD01 * Lavis: Ookkonä huudeilt?! (2009) SSE001 * Are: Jaalan elämää (2010) SSE002 * Kriso: Nappo EP (2010) SSE003 * Hannes H.: Ei turhia paineita (2010) SSE004 * Rekami: Iskuja vyön alle (2010) SSER001 * Mikrofonistit: Raakavedos (2011) SSE005 * Half Past Never Band: Cubicle Coma (2011) SSE006 * Altis: Ottaa päähän (2011) SSE007 * Eino Antiwäkki: Rotsit auki (2011) SSE008 * Rekami: Nollabudjetti (2011) SSE009 == Katso myös == * KPC Records == Lähteet == == Aiheesta muualla == * Luokka:Suomalaiset hip hop -levy-yhtiöt
Sinikka Sundberg

Sinikka Helena Sundberg (o.s. Karjala; s. 24. maaliskuuta 1941 Ilmajoki) on entinen suomalainen pesäpalloilija. Sini Sundberg pelasi mestaruussarjassa vuodesta 1958 lähtien. Suomen mestaruuden hän saavutti Pallo-Toverien joukkueessa 1958, 1959 ja 1963-66. Itä-Länsi -ottelussa Sini pelasi 1961, jolloin hänet palkittiin kentän parhaana. Vuonna 1968 Sundberg siirtyi Lännen Pallon joukkueeseen. Lentopallossa Sinikka on Saavuttanut SM-pronssia 1958 ja pelannut Suomi-Viro -maaottelussa 1959. ==Lähteet== * Luokka:Suomalaiset pesäpalloilijat Luokka:Vuonna 1941 syntyneet Luokka:Elävät henkilöt
Skårasalen

Skårasalen on Skandeihin kuuluva vuori Norjassa Ørstan kunnassa. Sen korkein kohta yltää 1 542 metriä merenpinnan tasoa korkeammalle. == Lähteet == ==Aiheesta muualla== Luokka:Ørsta Luokka:Møren ja Romsdalin läänin vuoret
Seija Happonen

Aino Seija Kaarina Happonen (o.s. Knuutila, 4. syyskuuta 1935 Helsinki – 23. syyskuuta 2016 Helsinki)Kuolinilmoitus, Helsingin Sanomat 9.10.2016 s. C 18 oli suomalainen pesäpalloilija, myöhemmin liikunnanopettaja. Seija Happonen pesäpalloili menestyksekkäästi Pallo-Tovereiden joukkueessa. ==Saavutukset== * Suomen-mestaruus 1950, 1951, 1952, 1953, 1954, 1956, 1958, 1959, 1964, 1965, 1966 * Kolme SM-hopeaa ja yksi pronssi * Itä–Länsi-ottelu 1965 * Koripallossa SM-hopeaa 1955 ja suurkisahopeaa 1956. * Pallo-Tovereiden kultainen ansiomerkki ==Lähteet== * ===Viitteet=== Luokka:Suomalaiset opettajat Luokka:Suomalaiset pesäpalloilijat Luokka:Vuonna 1935 syntyneet Luokka:Vuonna 2016 kuolleet
Store Smørskredtind

Store Smørskredtind tai Vestre Smørskredtinden on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1 631 metriä. Se kuuluu Ørstan ja Strandan kuntien rajalla sijaitsevaan Smørskredtindanen vuorimassiiviin ja on kahdesta siihen kuuluvasta huipusta korkeampi. Matalampi Austre Smørskredtinden on 1 606 metriä korkea. == Lähteet == Luokka:Ørsta Luokka:Møren ja Romsdalin läänin vuoret Luokka:Skandit
Staven

Staven on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1 517 metriä. == Lähteet == Luokka:Ørsta Luokka:Møren ja Romsdalin läänin vuoret
Mont Panié

Mont Panié () on Uuden-Kaledonian korkein vuori, jonka huippu sijaitsee 1 629 metriä merenpinnan yläpuolella. ==Lähteet== Luokka:Uuden-Kaledonian maantiede Luokka:Oseanian vuoret
Stefanie Japp

Stefanie Japp (s.23. toukokuuta 1972, Zürich, Sveitsi) on saksalainen näyttelijä. Hänet tunnetaan parhaiten tv-sarjoista Kriminalisti, jossa hän näytteli Jana Wagneria, Hintern Gittern - Der Frauenknast, M.E.T.R.O - Ein Team Leben auf Tod, Vier Frauen un ein Todesfall, Kahden keikka ja Tatort. Hän on näytellyt myös elokuvissa Rascals on the Road (2005) ja Champions (2009). Stefanie Jappin isä on saksalainen ja äiti sveitsiläinen. == Aiheesta muualla == * Luokka:Saksalaiset näyttelijät Luokka:Vuonna 1972 syntyneet Luokka:Elävät henkilöt
Maya Bothe

Maya Bothe on saksalainen näyttelijä. Hänet tunnetaan tv-sarjasta Kriminalisti, jossa hän näyttelee rikoskomisario Alex Kelleriä. Hän on näytellyt myös sarjoissa Rikospaikalla ja Stolberg. == Aiheesta muualla == * *Maya Bothen kotisivut Luokka:Saksalaiset näyttelijät Luokka:Syntymävuosi puuttuu Luokka:Elävät henkilöt
Inka Friedrich

Inka Friedrich (s.1965, Freiburg im Breisgau) on saksalainen näyttelijä. Hänet tunnetaan elokuvista Ich liebe das Leben (2003), Summer in Berlin (2005), Die Mauer – Berlin '61 (2006), Nichts ist vergessen (2006) ja A Year Ago in Winter (2008). Hän on näytellyt myös tv-sarjoissa Kriminalisti, Tatort ja Polizeiruf 110. Inka Friedrich on opiskellut Berlin State Schoolissa musiikkia ja esittävää taidetta. == Palkinnot == *Silver Hugo (Best Actress) (2005) == Ehdokkudet == *Film Award in Gold (2006) == Aiheesta muualla == * Luokka:Saksalaiset näyttelijät Luokka:Vuonna 1965 syntyneet Luokka:Elävät henkilöt
Rudolf Pljukfelder

Rudolf Vladimirovitš Pljukfelder (, s. 6. syyskuuta 1928 Novoorlovka, Donetsk, Ukrainan SNT, Neuvostoliitto) on entinen neuvostoliittolainen painonnostaja ja olympiavoittaja. Pljukfelder voitti Tokion 1964 olympialaisissa kultaa alle 82,5-kiloisten sarjassa yhteistuloksella 475 kg. Hän punnersi 150 kg, tempasi 142,5 kg sekä sai työnnössä tuloksen 182,5 kg. Pljukfelder voitti MM- kilpailuissa kultaa alle 82,5-kiloisissa vuosina 1959 ja 1961. Hän voitti EM- kultaa alle 82,5-kiloisissa vuosina 1959, 1960 ja 1961. Vuonna 1963 hän saavutti sekä MM- että EM-hopeaa. == Lähteet == * * Luokka:Neuvostoliittolaiset olympiavoittajat Luokka:Neuvostoliittolaiset painonnostajat Luokka:Vuonna 1928 syntyneet Luokka:Elävät henkilöt
Jurik Vardanjan

Jurik Noriarovitš Vardanjan (13. kesäkuuta 1956 Gjumri, Širak, Armenian SNT, Neuvostoliitto – 1. marraskuuta 2018Legendary Armenian weightlifter Yuri Vardanyan passes away in US ) oli armenialainen, Neuvostoliittoa edustanut painonnostaja ja olympiavoittaja. Vardanjan voitti Moskovan 1980 olympialaisissa kultaa alle 82,5-kiloisten sarjassa maailmanennätystuloksella 400 kg. Myös hänen tempaustuloksensa 177,5 kg ja työntötuloksensa 222,5 kg olivat uusia maailmanennätyksiä. Los Angelesin 1984 olympialaisiin hän ei voinut osallistua itäblokin maiden olympiaboikotin vuoksi. Vardanjan voitti MM-kilpailuissa kultaa alle 75-kiloisissa vuonna 1977 sekä alle 82,5-kiloisissa vuosina 1978, 1979, 1981, 1983 ja 1985. Hän saavutti MM-hopeaa alle 90-kiloisissa vuonna 1982. Hän voitti EM-kultaa alle 75-kiloisissa vuonna 1977 sekä alle 82,5-kiloisissa vuosina 1978, 1980, 1981 ja 1983. Hän saavutti EM-hopeaa alle 90-kiloisissa vuonna 1982 sekä alle 82,5-kiloisissa vuonna 1984. Vardanjan teki urallaan 42 maailmanennätystä: 15 tempauksessa, 15 työnnössä ja 12 yhteistuloksessa. Hän muutti Yhdysvaltoihin vuonna 1991. == Lähteet == * * === Viitteet === Luokka:Neuvostoliittolaiset olympiavoittajat Luokka:Neuvostoliittolaiset painonnostajat Luokka:Vuonna 1956 syntyneet Luokka:Vuonna 2018 kuolleet
Risteyttäminen

Risteyttäminen tarkoittaa yleensä kahden eri rotua olevan eläimen parittamista uudenlaisen eläimen saamiseksi. Tarkoituksena voi olla yhdistää vanhempien rotujen ominaisuuksia tai hyötyä heteroosista. Varomaton risteyttäminen voi kuitenkin tuottaa epähaluttuja tuloksia tai vähentää puhdasrotuisten eläinten määrää rodun sukupuuttoon asti. Risteyttämistä voidaan käyttää myös lisäämään rodun geneettistä vaihtelevuutta sisäsiitoksen välttämiseksi. Risteytykseksi tai tarkemmin sekarotuiseksi voidaan kutsua myös kotieläintä, jonka sukutaustaa tai suvun rotutaustaa ei tunneta. == Naudat == Naudoille käytetään erilaisia risteytystapoja. Eräs on risteyttää paikallisiin oloihin sopeutuneita lehmiä ulkopuolisten sonnien kanssa, jolloin saadaan jälkeläisiä, joilla on molempien rotujen ominaisuuksia.Cross breeding systems for beef cattle larger Department of Primary Industries and Fisheries, Queensland == Lampaat == Erilaisten lammasrotujen suuri määrä mahdollistaa sen, että kasvattaja voi risteyttämällä tuottaa juuri omiin tarpeisiinsa soveltuvan kannan.Crossbreeding In Sheep, by Angie Bailey, Jason Canup and Jorge Lucena Purdue University, USA == Laamat == Lyhyt- ja pitkäkarvaisten laamarotujen risteyttämisen tulokset ovat ennalta-arvaamattomia. Risteytysjälkeläiset voivat muistuttaa vain toista vanhempaa, tai vanhempien ominaisuuksien välimuotoa, ja silloin tällöin tuloksena on huopaturkkinen laama. Risteytyslaamojen keskenään parittaminen tuottaa vieläkin arvaamattomampia tuloksia, ja syntyvä jälkeläinen saattaa muistuttaa yhtä isovanhemmistaan muttei kumpaakaan vanhemmistaan. What is a classic llama? == Koirat == Koirilla roturisteytys tarkoittaa kahden tai useamman puhtaan rodun suunnitelmallista risteytystä, kun taas sekarotuinen koira on sekalaista ja mahdollisesti tuntematonta rotutaustaa. Roturisteytykset ovat suosiossa risteytyselinvoiman ansiosta. ==Hevoset== Hevosilla risteytyksen tavoitteena on usein lopulta luoda uusi rotu. Yhtä risteytystapaa käytetään monien puoliverirotujen jalostuksessa. Puoliverisiä hevosrotuja käytetään hevosurheilun eri lajeissa, ja useimmat niistä ovat syntyneet risteyttämällä englannintäysiverisiä kylmäverisiin rotuihin. Joissain tapauksissa syntyneet uudet tyypit ovat vakiintuneet ja ovat nykyisin itsenäisiä rotuja suljetulla kantakirjalla. Toisenlaista risteytystä käytetään quarterhevosen jalostamiseen. Quarterhevosen ja englannintäysiverisen jälkeläinen voidaan merkitä sivurekisteriin, ja hyvin suoriutuva yksilö voidaan siirtää sivurekisteristä päärekisteriin. Toinen tunnettu esimerkki on angloarabi, jonka kantakirjaan hyväksytään sekä puhdasrotuisten arabianhevosten ja englannintäysiveristen jälkeläisiä että näiden kahden rodun eriasteisia risteytyksiä, kunhan yksilössä ei ole suvussaan kumpaakaan rotua alle 25 prosenttia tai yli 75 prosenttia. ==Katso myös== * Heteroosi * Puhdasjalostus * Valikoiva jalostus * Testiristeytys == Lähteet == == Aiheesta muualla == * Opetus.tv: Biologian etäopiskeluympäristö, Risteytys Luokka:Jalostaminen tr:Hibrid (Biyoloji) fr:métissage
Sultan Rahmanov

Sultanbai "Sultan" Saburovitš Rahmanov (, , kyrill. Султонбой «Султон» Сабурович Раҳмонов, , 6. heinäkuuta 1950 Turtkul, Karakalpakian ASNT, Uzbekistanin SNT, Neuvostoliitto, nykyinen Karakalpakia, Uzbekistan – 5. toukokuuta 2003 Dnipropetrovsk, Dnipropetrovsk, Ukraina) oli neuvostoliittolainen painonnostaja ja olympiavoittaja. Rahmanov voitti Moskovan 1980 olympialaisissa kultaa raskaassa sarjassa (yli 110 kg) tuloksella 440 kg. Hänen tempaustuloksensa oli 195 kg ja työntötuloksensa 245 kg. Rahmanovin maanmies, kaksinkertainen olympiavoittaja Vasili Aleksejev jäi kilpailussa ilman tulosta. Rahmanov voitti MM-kilpailuissa kultaa yli 110-kiloisissa vuonna 1979. Hän saavutti MM-hopeaa vuonna 1978 edellään saksalainen Jürgen Heuser. Hän voitti EM-kultaa yli 110-kiloisissa vuonna 1980. Rahmanov teki urallaan kaksi maailmanennätystä tempauksessa. == Lähteet == * * Luokka:Neuvostoliittolaiset painonnostajat Luokka:Neuvostoliittolaiset olympiavoittajat Luokka:Vuonna 1950 syntyneet Luokka:Vuonna 2003 kuolleet
Sonkajärvi (järvi)

Sonkajärvi on järvi Rovaniemellä Songan kylässä. Siinä on yksi pieni saari, Sonkasaari. Sonkajärvi laskee itään pienempään Sonkalampeen, josta Sonkajokea edelleen Lehtojärveen. ==Lähteet== Luokka:Rovaniemen järvet Luokka:Ala- Ounasjoen alue
Ryan Murphy (jääkiekkoilija, 1979)

Ryan J. Murphy (s. 21. maaliskuuta 1979 Van Nuys, Kalifornia, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan vasen laitahyökkääjä. Murphy pelasi jääkiekkoa Bowling Greenin yliopiston joukkueessa vuosina 1997–2001. Vuonna 2001 hän siirtyi ammattilaiseksi ECHL:n Florida Everbladesiin, jossa pelasi kaksi kautta. Kaudesta 2002–2003 lähtien Murphy pelasi pääasiassa AHL:ää, jossa hän edusti Lowell Lock Monstersia, Albany River Ratsiä, Lowell Devilsiä ja Hamilton Bulldogsia. Joulukuussa 2009 Murphy solmi Espoon Bluesin kanssa kahdeksan ottelun mittaisen koesopimuksen,Ryan J. Murphy Blues-paitaan mutta Murphy pelasi seurassa vain kaksi ottelua.Mäkiaho Bluesiin, Murphy kotiin - SM-liiga Tämän jälkeen hän pelasi vielä EC Dornbirnissä Itävallan toiseksi korkeimmalla sarjatasolla Nationalligassa 15 ottelua ennen uransa lopettamista. ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Carolina Hurricanesin varaamat pelaajat Luokka:Vuonna 1979 syntyneet Luokka:Elävät henkilöt
Ota Zaremba

Otakar "Ota" Zaremba (s. 22. huhtikuuta 1957 Karviná, Tšekkoslovakia) on entinen tšekkoslovakialainen painonnostaja ja olympiavoittaja. Zaremba voitti Moskovan 1980 olympialaisissa kultaa alle 100 kilon sarjassa tuloksella 395 kg. Hänen tempaustuloksensa oli 180 kg ja työntötuloksensa 215 kg. Zaremba teki vuonna 1981 neljä maailmanennätystä, kaksi tempauksessa ja kaksi yhteistuloksessa. == Lähteet == * * Luokka:Tšekkoslovakialaiset olympiavoittajat Luokka:Tšekkoslovakialaiset painonnostajat Luokka:Vuonna 1957 syntyneet Luokka:Elävät henkilöt
Péter Baczakó

Péter Baczakó (27. syyskuuta 1951 Ercsi, Fejér, Unkari – 2. huhtikuuta 2008 Budapest, Unkari) oli unkarilainen painonnostaja ja olympiavoittaja. Baczakó saavutti pronssia Montréalin 1976 olympialaisissa alle 82,5-kiloisten sarjassa tuloksella 345 kg (157,5 kg tempauksessa ja 187,5 kg työnnössä). Moskovan 1980 olympialaisissa hän voitti kultaa alle 90-kiloisten sarjassa tuloksella 377,5 kg (170 kg tempauksessa ja 207,5 kg työnnössä). Baczakó saavutti MM- kilpailuissa hopeaa alle 82,5-kiloisissa vuosina 1977 ja 1978. Hän saavutti EM-hopeaa alle 82,5-kiloisissa vuosina 1977 ja 1978 sekä alle 90-kiloisissa vuonna 1979. == Lähteet == * * Luokka:Unkarilaiset olympiavoittajat Luokka:Unkarilaiset painonnostajat Luokka:Vuonna 1951 syntyneet Luokka:Vuonna 2008 kuolleet
Pihdit

Pihdit on käsityökalu, jota käytetään mm. tarttumiseen, taivuttamiseen ja leikkaamiseen. Erilaisilla pihdeillä on hyvin laaja käyttöala talon- ja koneenrakennuksesta aina lääketieteeseen saakka. Pihdit voidaan luokitella niiden leukojen muodon mukaan esimerkiksi latta-, pyörö- tai kärkipihtiin, käyttötarkoituksen mukaan esimerkiksi yleis-, putki- tai lukkorengaspihteihin tai toimintaperiaatteensa mukaan esimerkiksi säätöleuka-, leikkuu- tai lukkopihteihin. Monilla pihtityypeillä on omat vakiintuneet nimensä, kuten siirtoleukapihdit, sähköjohtojen tai vastaavien katkaisemiseen tarkoitetut sivuleikkurit tai naulojen irrottamiseen tarkoitetut hohtimet. Luokka:Työkalut
Matti Antero Korhonen

Matti Antero Korhonen (s. 25. kesäkuuta 1940 SotkamoPelaajakortti. Pesäpalloliitto) on suomalainen pesäpalloilija. Matti Korhonen pelasi 1950- ja 1960-luvulla mestaruussarjassa Sotkamon Jymyssä voittaen Suomen mestaruuden 1963, jolloin tuli myös voitto Pesäpallon Maakunta Cupissa. Korhonen valittiin 1963 myös Kainuun piirin parhaaksi urheilijaksi. Itä–Länsi-ottelussa Korhonen pelasi vuonna 1963. == Saavutukset == === Pelaajana === * 1 SM-kulta: 1963 ==Lähteet== * === Viitteet === Luokka:Suomalaiset pesäpalloilijat Luokka:Sotkamon Jymyn pelaajat Luokka:Vuonna 1940 syntyneet Luokka:Elävät henkilöt
Lee Dixon

Lee Michael Dixon (s. 17. maaliskuuta 1964 Manchester, Englanti, Yhdistynyt kuningaskunta) on englantilainen entinen jalkapalloilija, pelipaikaltaan puolustaja. Dixon edusti suurimman osan ammattilaisurastaan lontoolaisseura Arsenalia, jonne hän siirtyi tammikuussa 1988, kesken kauden 1987–1988. Ennen Arsenalia hänen seurojaan olivat Burnley (1982–1984), Chester (1984–1985), Bury (1985–1986) ja Stoke (1986–1988). Dixon oli Arsenal-vuosinaan voittamassa neljää Englannin mestaruutta, vuosina 1989, 1991, 1998 ja 2002, kolmesti FA Cupia, vuosina 1993, 1998 ja 2002, ja kerran Euroopan cup-voittajien cupia, vuonna 1994. Hän lopetti pelaajauransa vuonna 2002. Hän pelasi Arsenalissa viidentoista kauden aikana 619 ottelua ja teki 28 maalia. Englannin A-maajoukkueessa Dixon pelasi 22 ottelua, ensimmäisen kerran 25. huhtikuuta 1990, jolloin Englanti kohtasi Tšekkoslovakian, ja viimeisen kerran 1. helmikuuta 1999, jolloin Englanti kohtasi Ranskan. Hän teki A-maajoukkueurallaan yhden maalin, ottelussa Irlantia vastaan 27. maaliskuuta 1991. Pelaajauransa jälkeen Dixon on toiminut muun muassa kiinteistönvälittäjänä ja BBC:n jalkapalloasiantuntijana. == Lähteet == Luokka:Englantilaiset jalkapalloilijat Luokka:Vuonna 1964 syntyneet Luokka:Elävät henkilöt
Natronan piirikunta

Natronan piirikunta on piirikunta Yhdysvaltain Wyomingin osavaltiossa. Piirikunta perustettiin vuonna 1888, ja se on asukasluvultaan osavaltion toiseksi suurin. Natronan asukasluku oli vuoden 2000 väestönlaskennan mukaan 66 533, ja piirikunnan pinta-ala on 13 924 neliökilometriä. Piirikunnan hallintokeskus on asukasluvultaan osavaltion toiseksi suurin kaupunki Casper. ==Väestö== thumb|200px|left|Hell's Half-Acre -luonnonmuodostelma Natronan piirikunnassa. Vuoden 2000 väestönlaskennassa Natronan piirikunnassa asui 66 533 ihmistä. Heistä 94,15% luokiteltiin valkoihoisiksi, 1,03% alkuperäisasukastaustaisiksi, 0,76% mustaihoisiksi ja loput muunrotuisiksi tai sekoittuneiksi. Populaatiosta 4,9 prosentilla oli hispaano- tai latinotausta. Sukujuuriltaan Natronan väestö on suurimmalta osin saksalaista- (24,6%), englantilaista- (11,6%), alkuperäiskansojen- (11,3%) tai irlantilaista (11,2%) syntyperää. Väestöstä 11,8 prosenttia elää köyhyysrajan alapuolella. == Katso myös == * Independence Rock ==Aiheesta muualla== *Natronan piirikunnan viralliset kotisivut Luokka:Wyomingin piirikunnat
Kirkon kulttuuripalkinto

Kirkon kulttuuripalkinto on Suomen evankelis-luterilaisen kirkon jakama kulttuuripalkinto. Se on jaettu vuodesta 1992 lähtien, jolloin kirkon kuvataide- ja musiikkipalkinnot yhdistettiin. Vuosittain myönnettävä kulttuuripalkinto annetaan tunnustuksena kristillisen sanoman kannalta merkityksellisestä luovasta tai esittävästä taiteellisesta toiminnasta tai kulttuuriteosta. Palkinnon suuruus on 6 000 euroa. Saajan valitsee erillinen kulttuuripalkintotyöryhmä, jonka nimeää kirkkohallitus. ==Kirkon kulttuuripalkinnon saajat== Palkinnon ovat saaneet: *1992 lausuntataiteilija Ritva Ahonen *1993 kirkko-ooppera Ulstadiuksen yhteistyöprojekti *1994 Kyrönniemen hiljaisuuden keskus Vieremällä ja Kehitysvammaisten videokerho KeViKe Satakunnassa *1995 kirjailija Anne Fried *1996 näyttelijä, professori Veikko Sinisalo *1997 Tyrvään Pyhän Olavin kirkon kunnostamiseen liittyvä kansalaistoiminta *1998 teatteriohjaaja Marjatta Haapanen *1999 rovasti Tauno Sarantola *2000 kapellimestari Kari Tikka *2001 arkkitehti Bey Heng ja Sotavainajien muiston vaalimisyhdistys *2002 professori, teatteriohjaaja Paavo Liski *2003 professori Päivi Setälä *2004 tekstiilitaiteilija Päikki Priha *2005 taiteilija Hannu Konola ja arkkitehti Matti Sanaksenaho *2006 elokuvaohjaajat Veikko Aaltonen ja Klaus Härö *2007 professori Simo Heininen ja kirjailija Tytti Issakainen *2008 professori Reijo Pajamo ja director musices, musiikkisihteeri Kaija Eerola *2009 kuvataiteilijat Osmo Rauhala ja Kuutti Lavonen *2010 arkkitehti Juha Leiviskä *2011 tanssija-koreografi Tiina Lindfors *2012 Kauneimmat joululaulut -tapahtuma *2013 kirjailija Ulla-Lena Lundberg romaanista Jää *2014 musiikkitoimittaja Risto Nordell *2015 laulaja- lauluntekijä Jaakko Löytty *2016 teatteriohjaaja Arto Myllärinen ja kirkkoteatteriohjaaja Jouni Laine *2017 kielitieteilijä, akateemikko Kaisa Häkkinen *2018 muusikko Juhani Aaltonen *2019 runoilija Pekka Kivekäs ja kuvataiteilija Annukka Laine *2020 ohjaaja John Webster *2021 kirjailija Pirkko Saisio *2022 kirjailija ja runoilija Anna-Mari Kaskinen * 2023 tapahtumatuottaja Jukka Ahokas ja muusikko Jukka Leppilampi ==Lähteet== Luokka:Suomalaiset taide- ja kulttuuripalkinnot Luokka:Suomen evankelis- luterilaisen kirkon palkinnot
Shemeikka

Shemeikka on muun muassa seuraavien suomalaisten henkilöiden sukunimi: * Shemeikka (suku) * Anna Easteden, ent. Anna Shemeikka (s. 1976), näyttelijä ja malli * Iivana Jehkinpoika Shemeikka, Jehkin Iivana (1843–1911), runonlaulaja ja kanteleensoittaja * Pedri Shemeikka (1825–1915), runonlaulaja * Tytti Shemeikka (s. 1988), radiojuontaja ja -toimittaja ==Kuvitteellisia Shemeikkoja== * Shemeikka, hahmo Juhani Ahon romaanissa Juha ja siihen perustuvissa elokuva- ja näyttämösovituksissa.
Perliitti

Perliitti voi tarkoittaa: * perliitti, puutarhanhoidossa käytetty vulkaanisperäinen kiviaines * perliitti, eräs teräksen mikrorakenne
Formaali

Formaali (adj.) on yleisesti muodollinen, muotoa koskeva, säännöin täsmällistetty. Esimerkiksi luonnollista logiikkaa käytetään intuitiivisesti arkielämän päättelyissä. Jos se täsmällistetään - esimerkiksi tietokoneohjelmointia tai matemaattista päättelyä varten - tarvitaan formaalit päättelysäännöt ja näiden muodostamaa kokonaisuutta kutsutaan formaaliksi logiikaksi. == Katso myös == *Formaali kieli *Formaali kielioppi Luokka:Kielitiede
Juhani Suutarinen (pesäpalloilija)

Veli Juhani Suutarinen (s. 24. kesäkuuta 1945 Sotkamo) on entinen suomalainen pesäpalloilija. Juhani (Jussi) Suutarinen pelasi 1963-64 ja 1966 Sotkamon Jymyn mestaruussarjajoukkueessa saavuttaen Suomen mestaruuden 1963. Samana vuonna tuli myös Pesäpallon Maakunta Cupin voitto Kainuun joukkueessa. Oulun Lipon kakkosvahtina hän on pelannut vuodesta 1969 lähtien ja saavuttanut SM- kultaa 1971 ja 1972 sekä Pesäpallon Suomen Cupin voiton 1971. Itä-Länsi -ottelussa Suutarinen on pelannut kahdeksanhttp://www.lippo.fi/?case=historia&id;=21837 kertaa ja Liitto- Lehdistö -ottelussa kolmesti. == Saavutukset == === Pelaajana === * 3 SM- kultaa: 1963, 1971, 1972 * 1 SM-pronssi: 1974 == Lähteet == * === Viitteet === Luokka:Suomalaiset pesäpalloilijat Luokka:Vuonna 1945 syntyneet Luokka:Elävät henkilöt
Tuuli Luukas

Tuuli Kristiina Luukas (s. 1966 Lappeenranta) on suomalainen kuvataiteilija. Nykyään hän työskentelee Myllypurossa sijaitsevassa ateljeessa. Hän on valmistunut kuvataiteilijaksi Ranskan valtion kuvataideakatemiasta 1993 ja hän on opiskellut myös Helsingin Taideteollisessa korkeakoulussa. Luukas käyttää taiteessaan muun muassa valokuvausta, installaatiota, videoita, piirustusta. Hänellä on ollut näyttelyitä Suomen lisäksi esimerkiksi Ranskassa, Kreikassa, Sveitsissä ja Virossa. == Lähteet == Luokka:Suomalaiset videotaiteilijat Luokka:Vuonna 1966 syntyneet Luokka:Elävät henkilöt
Oyapock

Oyapock (, ) on 370 kilometriä pitkä joki Etelä-Amerikassa. Joki virtaa suurimmaksi osaksi Ranskan Guayanan ja Brasilian rajalla. Joen alkulähde on Amapán osavaltiossa, josta se virtaa Atlanttiin. Valuma-alueeseen kuuluu kaikkiaan 26 820 neliökilometriä maa-aluetta. Vuonna 2011 valmistui Ranskan Guayanan ja Brasilian välille silta, joka ylittää Oyapockjoen. Luokka:Brasilian joet Luokka:Ranskan Guayanan maantiede Luokka:Ranskan joet Luokka:Atlanttiin laskevat vesistöt Luokka:Brasilian rajat Luokka:Ranskan rajat Luokka:Rajajoet
Aulis Väisänen

Aulis Kyösti Kullervo Väisänen (17. marraskuuta 1942 Sotkamo – 27. elokuuta 2021 Helsinki)Kuolinilmoitus, Helsingin Sanomat 10.10.2021 s. C 20) oli suomalainen pesäpalloilija. Aulis Väisänen voitti vuonna 1963 Suomen mestaruuden Sotkamon Jymyn joukkueessa ja samana vuonna Pesäpallon Maakunta Cupin Kainuun väreissä. Toinen Suomen mestaruus tuli kymmenen vuotta myöhemmin (1973) Helsingin Puna-Mustissa. Vuosina 1960 ja 1961 Väisänen osallistui nuorten Itä–Länsi-otteluun ja hän saavutti yhdeksän miesten ja neljä nuorten piirinmestaruutta. Pelinjohtajana Väisänen voitti Sotkamon Jymyssä SM-kultaa kaudella 1990 ja hopeaa kaudella 1991. Hiihdossa Väisänen voitti kerran Kainuun oppikoulujen mestaruuden ja koripalloa hän pelasi maakuntasarjassa. == Saavutukset pesäpallossa== === Pelaajana === * 2 SM-kultaa: 1963, 1973 === Pelinjohtajana === * 1 SM-kulta: 1990 * Miesten Superpesiksen vuoden pelinjohtaja (2): 1984, 1990http://www.pesis.fi/pesapalloliitto/historia/parhaat-pelaajat- kausittain/vuoden_pelinjohtajat/ == Lähteet == * === Viitteet === Luokka:Suomalaiset pesäpalloilijat Luokka:Pesäpallon pelinjohtajat Luokka:Sotkamon Jymyn pelinjohtajat Luokka:Vuonna 1942 syntyneet Luokka:Vuonna 2021 kuolleet
Pasi Vuorinen

Pasi Yrjö Ilmari Vuorinen (s. 10. huhtikuuta 1935 Jaakkima) on entinen suomalainen pesäpalloilija. Pasi Vuorinen on voittanut SM-kultaa Sotkamon Jymyn joukkueessa 1963, jolta vuodelta hänellä on myös Pesäpallon Maakunta Cupin voitto Kainuun piirin joukkueessa. Lisäksi Vuorinen on saavuttanut SM- hopeaa 1955 ja pronssia 1959 Kouvolan Pallonlyöjissä pelatessaan. Itä-Länsi -otteluun Vuorinen on valittu kolmesti, samoin Liitto-Lehdistö -otteluun. Piirinmestaruuksia on kaikkiaan kahdeksan Kainuun ja Kymenlaakson piireistä, lisäksi löytyy kolme SAUL:n mestaruutta. Vuorinen on pelannut myös jääpallossa kolme kautta mestaruussarjassa (Kouvolan Urheilijain Palloilijat) ja on A-luokan keilaaja ja Kainuun piirin moninkertainen tennismestari. == Saavutukset == === Pelaajana === * 1 SM-kulta: 1963 * 1 SM-hopea: 1955 * 2 SM- pronssia: 1954, 1959 * 3 Itä-Länsi-ottelua: 1956, 1957, 1959 == Lähteet == * === Viitteet === Luokka:Suomalaiset pesäpalloilijat Luokka:Vuonna 1935 syntyneet Luokka:Elävät henkilöt
Martti J. Korhonen

Martti Juhani Korhonen (29. toukokuuta 1935 Sotkamo – 29. heinäkuuta 1995 SotkamoPelaajakortti. Pesäpalloliitto. Viitattu 22.10.2023.) oli suomalainen pesäpalloilija. Martti Korhonen voitti Suomen mestaruuden ja Pesäpallon Maakunta Cupin 1963 ja oli Maakunta Cupin loppuottelussa lisäksi 1964. Kainuun piirinmestaruuksia kertyi kaikkiaan parikymmentä poikien ja miesten sarjoissa. == Saavutukset == === Pelaajana === * 1 SM-kulta: 1963 == Lähteet == *Urheilumme Kasvot 3, sivu 1166 === Viitteet === Luokka:Suomalaiset pesäpalloilijat Luokka:Vuonna 1935 syntyneet Luokka:Vuonna 1995 kuolleet
Anatol Tschepurnoff

Anatol Tschepurnoff (19. joulukuuta 1871 LoviisaYlioppilasmatrikkelin mukaan syntymäpäivä oli 19. lokakuuta. – 29. huhtikuuta 1942 Helsinki) oli suomalainen rautatievirkamies ja shakkimestari. Hän oli ensimmäinen shakin suomenmestari ja ensimmäinen kansainvälisesti tunnettu suomalainen shakinpelaajaFacta 2001, WSOY 1985, 17. osa, palsta 16. Tschepurnoffin vanhemmat olivat päätirehtööri, ratainsinööri Alexej Tschepurnoff ja Nadine Markov. Hän pääsi ylioppilaaksi Viipurin lyseosta 1891 ja opiskeli Polyteknillisessä opistossa. Tschepurnoff toimi rautatievirkamiehenä Pietarissa ja hän oli valtion rautateiden talousosaston kirjanpitäjänä Viipurissa, Mikkelissä ja vuodesta 1929 alkaen Helsingissä.Aikalaiskirja 1934Ylioppilasmatrikkeli 1853–1899 Ennen ensimmäistä maailmansotaa hän pelasi useissa turnauksissa Pietarissa. Sodan jälkeen hän voitti ensimmäisen Suomen shakkimestaruuden vuonna 1922. Hän osallistui ensimmäisiin epävirallisiin shakkiolympialaisiin Pariisissa vuonna 1924. Hän sijoittui ensimmäiseksi valintaryhmässä 7 ja jäi tasoihin 4.–6. sijasta finaalissa. 20. heinäkuuta 1924 viisitoista edustajaa allekirjoittivat maailman shakkiliiton perustamisasiakirjan. 15 perustajajäsentä olivat Abonyi (Unkari), Grau (Argentiina), Gudju (Romania), Marusi (Italia), Nicolet (Sveitsi), Ovadija (Jugoslavia), Renalver y Zamora (Espanja), Rawlins (Iso-Britannia), Rueb (Alankomaat), Skalička (Tšekkoslovakia), Smith (Kanada), Towbin (Puola), Tschepurnoff (Suomi), Vincent (Ranska) ja Weltjens (Belgia). Vuonna 1926 hän sijoittui kolmanneksi Budapestissa. Vuonna 1927 hän edusti Suomea ensimmäisissä virallisissa shakkiolympialaisissa Lontoossa. Vuonna 1928 hän jäi tasoihin 12.–14. sijasta Haagissa (2. FIDEn amatöörimaailmanmestaruuskilpailuissa). Vuonna 1929 hän sijoittui seitsemänneksi Göteborgissa (14. pohjoismaisissa shakkimestaruuskilpailuissa). Seuraavana vuonna hän sijoittui kolmanneksi Tukholmassa samaisissa kilpailuissa. Vuonna 1930 hän jäi tasoihin sijoista 2.–4. Helsingissä, Eero Böökin voittaessa.Name Index to Jeremy Gaige's Chess Tournament Crosstables Seuraavana vuonna hän hävisi ottelun Böökiä vastaan (4,5 : 5,5). ==Lähteet== ==Aiheesta muualla== *Anatol Tschepurnoff 365Chess.com -sivustolla Luokka:Suomalaiset shakinpelaajat Luokka:Shakin Suomen-mestarit Luokka:Vuonna 1871 syntyneet Luokka:Vuonna 1942 kuolleet
Jaakko Lovén

Jaakko Kalevi Lovén (12. marraskuuta 1931 Viipuri – 21. lokakuuta 2016Keskisuomalainen 25.10.2016. s. 5) oli suomalainen kunnanjohtaja sekä kaupunkineuvos. Koulutukseltaan hän oli sosionomi. Hän työskenteli Keuruun kunnanjohtajana ja sosiaalisihteerinä vuosina 1961–1966, Jyväskylän maalaiskunnan kunnanjohtajana 1966–1974 sekä Jyväskylän kaupunginjohtajana vuosina 1975–1994.http://www.sirkat.fi/jaakkoloven Johtajan vaihtumiseen liittyi odotus maalaiskunnan ja kaupungin toteutuvasta kuntaliitoksesta, ja liitoskeskustelu leimasikin Lovénin kautta loppuun saakka. Hänen tilalleen kaupunginjohtajaksi tuli Pekka Kettunen vuonna 1994. Lovén harrasti vuosien varrella useita urheilulajeja JYPissä sekä pesäpalloa Jyväskylän Kirissä. == Saavutukset == === Pesäpalloilijana === * 1 SM-kulta: 1953 * 3 SM-hopeaa: 1949, 1952, 1954 * 2 SM-pronssia: 1950, 1951 * 8 Itä-Länsi-ottelua: 1949-1955, 1958 ==Lähteet== Luokka:Jyväskylän pormestarit ja kaupunginjohtajat Luokka:Jyväskylän maalaiskunnan kunnanjohtajat Luokka:Suomalaiset pesäpalloilijat Luokka:Vuonna 1931 syntyneet Luokka:Vuonna 2016 kuolleet
Lovén

Lovén tai Loven on muun muassa seuraavien suomalaisten henkilöiden sukunimi: * Alfred Lovén (1874–1939), seppä ja punakaartin rykmentinkomentaja * Ami Lovén (1922–1982), iskelmälaulaja * Jaakko Lovén (1931–2016), sosionomi, kaupunginjohtaja, kaupunkineuvos ja pesäpalloilija * Nelly Lovén (1936–2002), näyttelijä.
Jukka Nykänen (pianisti)

Jukka Nykänen (s. 1976 Helsinki) on suomalainen pianisti, säveltäjä ja sovittaja. Nykänen aloitti pianonsoiton opinnot vuonna 1985 Espoon musiikkiopistossa Kata Nummen oppilaana. Vuonna 1995 hän siirtyi Sibelius- Akatemiaan, jossa opiskeli Teppo Koiviston johdolla ja valmistui pianomusiikin osastolta vuonna 2004. Ensikonserttinsa Nykänen piti vuonna 2006 ja sai siitä erinomaiset arvostelut. Hän on opiskellut myös mestarikursseilla opettajinaan muun muassa Konstantin Bogino, Matti Raekallio, Liisa Pohjola, Pascal Devoyon ja Eero Heinonen. Klassisena pianistina Nykäsen erikoisalaa ovat omat sovitukset. Hänen levytyksensä Pianovirtuoso sai erinomaisen vastaanoton ja Helsingin Sanomat nimesi sen yhdeksi vuoden 2007 parhaista levyistä. Nykäsen toinen albumi Kotimaani ilmestyi vuonna 2012 ja sai myös hyvät arvostelut. Nykänen on esiintynyt muun muassa Espoon kansainvälisellä pianoviikolla, Kuhmon kamarimusiikissa, Turun, Mäntän, Lemin ja Joroisten musiikkijuhlilla sekä LuostoClassicissa. Nykänen on työskennellyt paljon laulu- ja orkesterimusiikin, oopperan ja teatterin parissa. Hän on toiminut vuodesta 1999 alkaen pianistina lukuisissa Helsingin Kaupunginteatterin musikaaleissa, mm. Les Misérables, Miss Saigon ja The Producers, sekä kapellimestarina teoksissa Evita ja Rimakauhua rakkaudessa (Closer Than Ever). Häntä on voinut kuulla pianistina myös Yle Radio 1:n radio-ohjelmissa Kansankynttilä (2006) ja Mieletön musiikinhistoria (2007–2008). Syksystä 2013 Nykänen on ollut Yle Teemalla RSO-konserttisarjan kommentaattori ja teosten esittelijä. Joulukuussa 2014 opetus- ja kulttuuriministeriö myönsi Nykäselle Suomi-palkinnon. == Lähteet == Luokka:Suomalaiset pianistit Luokka:Vuonna 1976 syntyneet Luokka:Elävät henkilöt
Clarington

Clarington on 77 820 asukkaan (2006) kaupunkimainen kunta Ontarion provinssin eteläosassa, Kanadassa. Kunta kuuluu Oshawan ja Toronton metropolialueisiin. Alueen tärkeimpiä työllistäjiä ovat Darlingtonin ydinvoimalaitos, Oshawassa sijaitseva General Motors Canadan autotehdas sekä muut alueen keskisuuret teollisuuslaitokset. == Historia == Alueen ensimmäiset eurooppalaiset siirtolaiset perustivat vuonna 1832 Oronon kylän, ja he nimesivät sen Yhdysvaltojen Mainessa sijainneen samannimisen kaupungin mukaan. Vuonna 1974 läheiset asuinalueet Bowmanville, Clarke, Courtice, Darlington, Newcastle, Orono ja näiden välissä sijainneet pienemmät asuinalueet yhdistettiin uudeksi Claringtonin kunnaksi, jonka nimi muodostettiin yhdistämällä Clarke ja Darlington. == Mosport International Raceway == Kunnan alueella olevassa Bowmanvillessä sijaitsee Mosport International Raceway -moottorirata, jossa on 1960–1970-luvuilla kilpailtu Formula 1 -sarjassa. Nykyisin Mosport on rata- autojen käytössä. == Lähteet == == Aiheesta muualla == Luokka:Ontarion kunnat Luokka:Suur-Toronto
Heavy Metal 2000 (albumi)

Heavy Metal 2000 on vuoden 2000 Heavy Metal 2000 elokuva-albumi. Sen julkaisi Restless Records 18. huhtikuuta 2000.Heavy Metal 2000 Heavy Metal Fakk2 Soundtrack CD cduniverse.com Viitattu 29.12.2009 Levyllä kuultiin muun muassa yhtyeitä kuten Monster Magnet, Pantera, Insane Clown Posse, System of a Down ja Bauhaus, sekä artisti Billy Idol, joka myös ääninäytteli elokuvassa Odinin roolia. ==Kappaleet== # # # # # # # # # # # # # # # # # # ==Lähteet== Luokka:Vuoden 2000 soundtrackit Luokka:Metallialbumit
Julie Strain

Julie Ann Strain (18. helmikuuta 1962 Concord, Kalifornia – 10. tammikuuta 2021) oli yhdysvaltalainen näyttelijä ja malli. Hän oli Penthouse-lehden kesäkuun lemmikki vuonna 1991 ja myöhemmin 1993 samaisen lehden vuoden lemmikki. Strain on näytellyt myös yli sadassa B-elokuvassa, jonka myötä hänet tunnetaan myös B-elokuvien kuningattarena. Strain esiintyi myös 2000-luvun alussa muutamassa pornoelokuvassa. Strain oli naimisissa hetken aikaa Turtles- sarjakuvan luoneen ja sittemmin Heavy Metal -lehden toimitusjohtajan Kevin Eastmanin kanssa. Hän ääninäytteli lehden tarinoihin pohjautuvassa elokuvassa Heavy Metal 2000. ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset mallit Luokka:Vuonna 1962 syntyneet Luokka:Vuonna 2021 kuolleet
Jérémy De Vriendt

Jérémy De Vriendt (s. 22. maaliskuuta 1986) on belgialainen jalkapallomaalivahti. Hän edustaa Belgian pääsarjassa KV Mechelenia. ==Ura== De Vriendt aloitti ammattilaisuransa Standard Liègen riveissä kaudella 2004-2005 ja pelasi ensimmäiset ottelunsa Belgian pääsarjassa kaudella 2007-2008. Seuraavalla kaudella De Vriendt pelasi vain yhden ottelun Eurooppa- liigassa 3. joulukuuta 2008 Sampdoriaa vastaanJérémy Devriendt » Club matches Worldfootball.com Viitattu 29.12.2009 , kunnes hän siirtyi kesken kauden tammikuussa 2009 Mecheleniin. == Saavutukset == * Belgian-mestaruus: 2008 * Belgian Super Cup: 2008 ==Lähteet== Luokka:Belgialaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Robin Wood

Robin Wood (23. helmikuuta 1931 Lontoo, Britannia – 18. joulukuuta 2009 Toronto, Kanada) oli kanadalainen elokuvakriitikko.Antti Alanen, Elokuvakriitikko Robin Wood (muistokirjoitus), Helsingin Sanomat 29.12.2009 s. C 4. Artikkelin verkkoversio Wood opiskeli Cambridgen yliopistossa kirjallisuutta ja valmistui opettajaksi. Hänen merkittäviä teoksiaan on 1965 ilmestynyt Hitchcock-tutkielma Hitchcock's Films, joka oli ensimmäinen englanniksi julkaistu vakava tutkielma Hitchcockista. Sen jälkeen hän kirjoitti teoksia useista merkittävistä ohjaajista. Hän suhtautui elokuvaan hyvin syvällisesti, ja hänen näkemyksensä oli auteur-keskeinen. Hän itse piti itseään ennen kaikkea kriitikkona, kuten hän toteaa teoksessaan Personal Views (1976). Hänen pääteoksensa on Sexual Politics and Narrative Film: Hollywood and Beyond (1998). Wood vieraili Jyväskylän kesässä 1966 ja Hitchcockin satavuotisseminaarissa 1999. Hänen sanotaan olleen suomalaisen nykymusiikin tuntija. Konservatiivista perhe-elämää viettänyt Wood julkisti myöhemmin olevansa homoseksuaali ja toimi gay-aktivistina. ==Suomennetut teokset== *Hollywood Vietnamista Reaganiin, suom. Antti Alanen, Suomen Elokuva-arkisto, 1989. (lyhennetty suomennos) ISBN 951-861-597-7 == Lähteet == == Aiheesta muualla == * Luokka:Kanadalaiset kriitikot Luokka:Elokuvakriitikot Luokka:Vuonna 1931 syntyneet Luokka:Vuonna 2009 kuolleet